**ΓΙΑ ΤΗΝ ΕΚΔΟΣΗ ΒΕΒΑΙΩΣΗΣ ΑΝΤΙΣΤΟΙΧΙΑΣ ΤΙΤΛΟΥ ΣΠΟΥΔΩΝ ΚΑΙ ΑΝΑΓΩΓΗΣ ΒΑΘΜΟΛΟΓΙΑΣ ΤΙΤΛΟΥ ΣΠΟΥΔΩΝ ΤΗΣ ΑΛΛΟΔΑΠΗΣ ΑΠΑΙΤΟΥΜΕΝΗ ΕΙΝΑΙ Η ΠΡΟΣΚΟΜΙΣΗ ΤΩΝ ΚΑΤΩΘΙ ΔΙΚΑΙΟΛΟΓΗΤΙΚΩΝ**:

**α)** **Πρωτότυπου τίτλου σπουδών με αναλυτική βαθμολογία των μαθημάτων. Τα εν λόγω έγγραφα θα πρέπει να είναι θεωρημένα με την επισημείωση της Σύμβασης της Χάγης (Apostille**), εφόσον προέρχονται από τις χώρες-μέλη της Σύμβασης, και για όλες τις χώρες που δεν συμπεριλαμβάνονται στη Σύμβαση της Χάγης απαιτείται θεώρησή τους από τις ελληνικές διπλωματικές και προξενικές αρχές της χώρας προέλευσης του εγγράφου ή από την προξενική αρχή της ξένης χώρας στην Ελλάδα με επικύρωση της υπογραφής από το Υπουργείο Εξωτερικών,

**β)** πρωτότυπης βεβαίωσης του μορφωτικού ακολούθου της Πρεσβείας της χώρας στην Ελλάδα**, είτε** του σχολείου **είτε** του Υπουργείου Παιδείας της χώρας προέλευσης του τίτλου, για την αντιστοίχιση των Πιστοποιητικών Σπουδών, όπου να αναφέρονται τα κατωτέρω:

• Εάν τα σχολεία στα οποία φοιτούν οι ενδιαφερόμενοι είναι **δημόσια ή ιδιωτικά αναγνωρισμένα από το Υπουργείο Παιδείας της χώρας τους.**

• Ποιο πρόγραμμα Σπουδών ακολουθούν και αναλόγως να μας γνωρίζει αν έχει ολοκληρώσει τη Γενική Δευτεροβάθμια Εκπαίδευση.

• Εάν έχουν **πλήρη και επιτυχή φοίτηση σε τάξη (με φυσική παρουσία**) οι ενδιαφερόμενοι στα εν λόγω σχολεία.

• Τον μέσο όρο βαθμολογίας της τάξης ή του απολυτηρίου, καθώς και το **άριστα και τη βάση προαγωγής.**

• **Εάν το συγκεκριμένο απολυτήριο δίνει στον κάτοχό του το δικαίωμα εισαγωγής σε όλα τα Πανεπιστήμια της χώρας προέλευσης**.

 Αν στον τίτλο του ξένου σχολείου αναγράφεται η δυνατότητα του κατόχου του να εισαχθεί σε Πανεπιστήμιο της χώρας προέλευσης του τίτλου, δεν απαιτείται η προσκόμιση της ανωτέρω βεβαίωσης, **εφόσον προκύπτουν όλα το υπόλοιπα δεδομένα.**

 γ) Επίσημης μετάφρασης των πρωτοτύπων εγγράφων από το Υπουργείο Εξωτερικών ή από μεταφραστή δικηγόρο της Ελλάδας ή από πτυχιούχο μεταφραστή του Τμήματος Ξένων Γλωσσών Μετάφρασης και Διερμηνείας του Ιονίου Πανεπιστημίου με θεώρηση από την Πανελλήνια Ένωση Επαγγελματιών μεταφραστών του Ιονίου Πανεπιστημίου.